

****

**Edmodo μάθημα 1ο**

**Πώς να εγγραφείτε στο κοινωνικό δίκτυο για σχολεία Edmodo. Οδηγός για μαθητές .**

Όσοι μαθητές έχουν ήδη λογαριασμό Edmodo ΔΕΝ χρειάζεται να κάνουν άλλο, το μόνο που χρειάζεται είναι να γίνουν μέλη σε νέο group με κωδικό που θα λάβουν από τον καθηγητή τους.

1. Πηγαίνετε στην ιστοσελίδα [www.edmodo.com](http://www.edmodo.com)
2. Πατήστε εκεί που λέει «Είμαι μαθητής» όπως δείχνει η εικόνα δεξιά.
3. Ακολούθως θα εμφανιστεί η φόρμα εγγραφής μαθητή την οποία θα συμπληρώσετε ΣΥΜΦΩΝΑ ΜΕ ΤΙΣ ΠΙΟ ΚΑΤΩ ΟΔΗΓΙΕΣ.
   1. **Κωδικός Ομάδας**: εδώ θα βάλετε τον κωδικό που θα σας δώσει ο καθηγητής σας.
   2. **Όνομα χρήστη(username)**: αυτό είναι το όνομα που θα χρησιμοποιείτε για να κάνετε είσοδο στον λογαριασμό σας. Δε θα το βλέπει κανένας εκτός από σας και τους καθηγητές σας (εισήγηση: να βάλετε κωδικό που να είναι το πολύ 10 χαρακτήρες για να μην δυσκολεύστε, μπορείτε να χρησιμοποιήσετε κωδικό που χρησιμοποιείται και αλλού, π.χ. facebook).
   3. **Κωδικός (password)**: είναι ο μυστικός σας κωδικός που θα βάζετε για να κάνετε είσοδο στον λογαριασμό σας. Σημειώστε τον για να τον έχετε σε περίπτωση που τον ξεχάσετε.
   4. **Email**: Όσοι έχετε email μπορείτε να το βάλετε εδώ, αλλά δεν είναι υποχρεωτικό.
   5. **Όνομα**: Εδώ θα βάλετε **το πραγματικό σας όνομα** όπως είναι γραμμένο στον κατάλογο του τμήματος σας, με ελληνικούς χαρακτήρες.
   6. **Επίθετο**: Εδώ θα βάλετε **το πραγματικό σας** **επίθετο** όπως είναι γραμμένο στον κατάλογο του τμήματος σας, με ελληνικούς χαρακτήρες. (επίθετα όπως Apoelara, Omonoiakka, Bieber, Rouvitsa, κ.λ.π. απαγορεύονται!). Δε θα σας αναγνωρίζει ο καθηγητής και μπορεί να γίνονται λάθη!

Αφού συμπληρώσετε όλα τα πεδία (στοιχεία), πατήστε **εγγραφή**!

Θα μπείτε στην αρχική σελίδα. Στο πάνω μέρος θα δείτε αυτή τη μπλε γραμμή εντολών:



Για να βάλετε φωτογραφία θα επιλέξετε «Λογαριασμός» και μετά «Ρυθμίσεις». Από εκεί μπορείτε να μεταφορτώσετε μια φωτογραφία που έχετε ήδη αποθηκευμένη στον υπολογιστή σας.


Είναι προτιμότερο να βάλετε μια φωτογραφία του εαυτού σας επειδή έτσι θα είναι πολύ πιο εύκολο να σας μάθει ο καθηγητής σας. Η φωτογραφία να είναι στυλ φωτογραφία ταυτότητας και να είναι περίπου όπως την εικόνα στα δεξιά δηλ. να δείχνει το πρόσωπο από μπροστά με ένα ανοιχτό μονόχρωμο φόντο από πίσω. Όποιος δυσκολεύεται να το κάνει να ζητά βοήθεια από τον καθηγητή.

***Όσοι βάλουν φωτογραφία που δεν πληρεί τα κριτήρια θα τους ζητηθεί να την αλλάξουν! Το Edmodo θα χρησιμοποιείται για σοβαρό σκοπό και όχι για να κάνουμε επίδειξη ομορφιάς και στυλ.***


**Ακολούθως να επιλέξετε Προφίλ και να το ενημερώσετε ανάλογα.**



Πρώτα σας ζητά να επιλέξετε με ποιο τρόπο σας αρέσει να μαθαίνετε και πρέπει να επιλέξετε αυτόν που ισχύει για σας. Εμπειρικά, ακουστικά ή οπτικά.



Πιο κάτω σας ζητά να επιλέξετε την σταδιοδρομία που προτιμάτε. Επιλέξτε το κατάλληλο.



Αυτά έχουν ως σκοπό να βοηθήσουν τον καθηγητή να σας γνωρίσει καλύτερα και να προσαρμόσει όπου είναι δυνατό το μάθημα ανάλογα με τις ανάγκες σας. Καλό είναι να το κάνετε!

Τώρα είστε έτοιμοι να ξεκινήσετε να το χρησιμοποιείτε! Πατήστε το «Αρχική» από την μπλε γραμμή εντολών. Εκεί θα βλέπετε τις δημοσιεύσεις από τους καθηγητές σας, από μαθητές που ανήκουν στην ίδια ομάδα ή ομάδες με σας και από τον εαυτό σας.

**Άσκηση στην τάξη**

Θα λάβετε από τον καθηγητή σας μια σημείωση που θα λέει «Γεια σας παιδιά. Καλωσήρθατε στο Edmodo» και θα πρέπει να απαντήσετε όλοι. Βρείτε μόνοι σας πως και δείξετε και σε άλλους!

Καλή αρχή και καλή επιτυχία!